pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว ย้ำภายในต้นเดือนพฤษภาคม ได้รับครบทุกพื้นที่ใน กทม. [กระทรวงอุตสาหกรรม]
วันพฤหัสบดีที่ 16 เมษายน 2563
ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว ย้ําภายในต้นเดือนพฤษภาคม ได้รับครบทุกพื้นที่ใน กทม. [กระทรวงอุตสาหกรรม]
ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว ย้ําภายในต้นเดือนพฤษภาคม ได้รับครบทุกพื้นที่ใน กทม.
16 เมษายน 2563 : นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี ได้มอบหมายให้กระทรวงอุตสาหกรรมดําเนินการผลิตหน้ากากผ้า 10 ล้านชิ้น แจกจ่ายประชาชน เพื่อบรรเทาการขาดแคลนหน้ากากอนามัยนั้น นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้กําชับให้ทุกหน่วยงานที่เกี่ยวข้องประสานงานกับผู้ประกอบการผู้ผลิตหน้ากากผ้าและไปรษณีย์ไทยอย่างใกล้ชิด เพื่อเร่งรัดในการจัดส่งหน้ากากผ้าให้ถึงมือประชาชนได้รวดเร็ว และครบถ้วนตามบัญชีทะเบียนบ้านในเขตพื้นที่ กทม. สําหรับความก้าวหน้าของหน้ากากผ้าที่รัฐบาลโดยกระทรวงอุตสาหกรรมได้สั่งผลิต เพื่อแจกจ่าย ให้กับพี่น้องประชาชนในพื้นที่กรุงเทพฯ และปริมณฑล รวมถึงพื้นที่เสี่ยงอื่นๆ จํานวน 10 ล้านชิ้น ขณะนี้หน้ากากผ้าล็อตแรกถึงมือประชาชน ในพื้นที่เขตสัมพันธวงศ์ กทม. (รหัสไปรษณีย์ 10100) เมื่อวันที่ 15 เมษายน 2563 เป็นที่เรียบร้อยแล้ว ส่วนเขตอื่นๆ จะเร่งทยอยจัดส่งให้ในลําดับถัดไป คาดว่าจะทยอยจัดส่งได้ทั้งหมดภายในต้นเดือนพฤษภาคม สําหรับในพื้นที่ปริมณฑลและประชาชนกลุ่มเสี่ยงอื่น ได้แก่ จังหวัดนนทบุรี สมุทรปราการ และจังหวัดในภาคใต้ เป็นต้น รวมถึงพนักงานบริการที่มีความเสี่ยง เช่น พนักงานขนส่งมวลชน พนักงานสถานีรถไฟฟ้าและรถไฟใต้ดิน พนักงานไปรษณีย์ เจ้าหน้าที่ตํารวจ เป็นต้น จะดําเนินการจัดสรรให้ในลําดับต่อไป ทั้งนี้ไปรษณีย์ไทยได้ร่วมกับกระทรวงอุตสาหกรรม จัดทําซองไปรษณีย์ขึ้นมาพิเศษเพื่อใช้สําหรับการจัดส่งหน้ากากผ้าในระบบไปรษณีย์ด่วนพิเศษ (EMS) ตามโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรน่า 2019 (COVID-19) แก่ประชาชนของกระทรวงอุตสาหกรรมโดยเฉพาะ โดยกระทรวงฯ ให้ความสําคัญกับความปลอดภัยของประชาชนในช่วงการแพร่ระบาดของ โรคติดเชื้อของไวรัสโคโรน่า 2019 (โควิด-19) หน้ากากผ้าเหล่านี้จะต้องผ่านการตรวจสอบและรับรอง มาตรฐานผ้า และการตัดเย็บ พร้อมส่งตัวอย่างหน้ากากผ้าให้สถาบันพัฒนาอุตสาหกรรมสิ่งทอตรวจสอบคุณภาพทั้งก่อนและหลังการผลิต เพื่อให้มั่นใจว่าหน้ากากผ้าที่จะแจกจ่ายให้ประชาชน ได้มาตรฐานตามที่กระทรวงอุตสาหกรรมกําหนด พร้อมเน้นย้ําและดูแลในทุกๆ ขั้นตอน เพื่อให้หน้ากากผ้าสามารถผลิตและจัดส่งถึงมือประชาชนได้อย่างรวดเร็วที่สุด เพื่อประชาชนจะได้มีหน้ากากผ้าใช้กันอย่างทั่วถึง ทั้งนี้ หากประชาชนที่มีทะเบียนบ้านในพื้นที่ กทม. และยังไม่ได้รับหน้ากากผ้า สามารถตรวจสอบข้อมูลได้ที่ เว็บไซต์หน้ากากไทยต้านโควิท (www.หน้ากากไทย ต้านโควิท.com)” โฆษกกระทรวงอุตสาหกรรมกล่าว
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดคลองวาฬ อ.เมือง จ.ประจวบคีรีขันธ์
วันพุธที่ 30 ตุลาคม 2562
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดคลองวาฬ อ.เมือง จ.ประจวบคีรีขันธ์
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดคลองวาฬ อ.เมือง จ.ประจวบคีรีขันธ์
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดคลองวาฬ อ.เมือง จ.ประจวบคีรีขันธ์ เพื่อเป็นการทํานุบํารุงพระพุทธศาสนา พร้อมมอบยาตําราหลวง ตู้ยา และทุนการศึกษาแก่โรงเรียนในความอุปถัมภ์ของวัดคลองวาฬ
เช้าวันนี้ (30 ตุลาคม 2562) ที่วัดคลองวาฬ อ.เมือง จ.ประจวบคีรีขันธ์ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธาน ถวายผ้าพระกฐินพระราชทานของกระทรวงสาธารณสุข ประจําปี 2562 โดยมีนายแพทย์สุขุม กาญจนพิมาย ปลัดกระทรวงสาธารณสุข ผู้บริหาร ข้าราชการ และเจ้าหน้าที่ พุทธศาสนิกชนร่วมพิธี
ดร.สาธิตกล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดคลองวาฬ อ.เมือง จ.ประจวบคีรีขันธ์ เพื่อสืบสานวัฒนธรรมและประเพณีอันดีงามของพุทธศาสนิกชนในการทํานุบํารุงพระพุทธศาสนา และบํารุงพระอาราม มีผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทําบุญสมทบถวายผ้าพระกฐินพระราชทานเป็นเงินทั้งสิ้น 2,545,970 บาท (สองล้านห้าแสนสี่หมื่นห้าพันเก้าร้อยเจ็ดสิบบาทถ้วน) และมอบยาตําราหลวง ตู้ยา ทั้งหมด 9 ชุด แก่วัดคลองวาฬ 6 ชุด โรงเรียน 3 แห่ง พร้อมบริจาคเงินแห่งละ 5,000 บาท
สําหรับเครื่องพระกฐินพระราชทานประจําปีพุทธศักราช 2562 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ําไฟฟ้า ขนาดบรรจุ 2.5 ลิตร พรม หมอนหนุนพร้อมปลอกหมอนสีเหลือง ผ้าแพรสีเหลือง อย่างละ 1 ชุด 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม
วัดคลองวาฬ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย อยู่ห่างจากตัวเมืองประจวบคีรีขันธ์ ไปทางทิศใต้ประมาณ 9 กิโลเมตร มีเนื้อที่ 57 ไร่ 3 งาน 30 ตารางวา มีศาลาการเปรียญ หอสวดมนต์ กุฏิสงฆ์ 12 หลัง ห้องสมุด หอฉัน ศาลาบําเพ็ญกุศล และฌาปนสถาน ปัจจุบันมีพระเทพสิทธิวิมล (ละเอียด สุทนฺโต) เจ้าคณะจังหวัดประจวบคีรีขันธ์ เป็นเจ้าอาวาส ทั้งนี้ ไม่มีหลักฐานปรากฏว่าวัดคลองวาฬเริ่มสร้างในสมัยใด แต่สันนิษฐานว่าสร้างมาก่อนที่จะเป็นเมืองคลองวาฬ ซึ่งสมัยก่อนเป็นเมืองหน้าด่านที่ต้องรับศึกพม่า พระอุโบสถวัดคลองวาฬ เป็นพระอุโบสถที่มีความสวยงาม บริเวณรอบๆ มีภูเขาล้อมรอบ บรรยากาศดี และถ้าได้กราบไหว้บูชา “พระเศรษฐีนวโกฏิ” แล้วจะทําให้เจริญในโภคทรัพย์ เงินทอง มั่งมีตลอดกาล
****************************** 30 ตุลาคม 2562
รัฐบาลไทย-ข่าวทำเนียบรัฐบาล-โฆษก สธ.เผยเหตุเพลิงไหม้ชั้น 4  ตึกอุบัติเหตุฯ รพ.พะเยา ไม่กระทบการจัดบริการผู้ป่วย
วันพุธที่ 18 กรกฎาคม 2561
โฆษก สธ.เผยเหตุเพลิงไหม้ชั้น 4  ตึกอุบัติเหตุฯ รพ.พะเยา ไม่กระทบการจัดบริการผู้ป่วย
โฆษกกระทรวงสาธารณสุข เผยเหตุเพลิงไหม้ชั้น 4 อาคารผู้ป่วยอุบัติเหตุและฉุกเฉินโรงพยาบาลพะเยา ไม่มีผู้บาดเจ็บและเสียชีวิต ย้ายจุดบริการผู้ป่วยฉุกเฉิน คลินิกพิเศษ และผู้ป่วยไตเทียมชั่วคราว
ผลการตรวจสอบไม่มีผลกระทบต่อโครงสร้างอาคารอยู่ระหว่างการฟื้นฟูสภาพพื้นที่คาดว่าเปิดให้บริการตามปกติได้ 1-2 วันนี้ ส่วนที่โรงพยาบาลสรรพสิทธิประสงค์ จังหวัดอุบลราชธานี เป็นเพียงไฟฟ้าช็อตสายไฟที่ส่งไฟฟ้ามายังอาคารผู้ป่วย ไม่มีไฟไหม้ เปิดให้บริการตามปกติ
วันนี้ (18 กรกฎาคม 2561) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีเพลิงไหม้ตึกอุบัติเหตุฉุกเฉินชั้น 4 โรงพยาบาลพะเยา และที่โรงพยาบาลสรรพสิทธิประสงค์ จังหวัดอุบลราชธานีวานนี้ (17 กรกฎาคม 2561) ว่า ได้รับรายงานจากแพทย์หญิงจิรพร ภัทรนุธาพร ผู้อํานวยการโรงพยาบาลพะเยา ว่า จุดที่เกิดเหตุเป็นอาคารผู้ป่วยอุบัติเหตุและฉุกเฉิน 4 ชั้น ได้เคลื่อนย้ายผู้ป่วยออกจากอาคาร ไม่มีผู้ได้รับบาดเจ็บและเสียชีวิต โดยจุดเกิดเพลิงไหม้ อยู่ที่ชั้น 4 ได้รับความเสียหาย 1 ห้อง เป็นห้องเก็บเอกสารงานคุณภาพโรงพยาบาล (HA) และงานวิจัย โดยมีความเสียหายที่ผนังทั้ง 4 ด้าน โครงหลังคาเหล็ก ฝ้าเพดานกระเบื้องมุงหลังคาของห้องโถงและห้องข้างเคียง และของใช้สํานักงานอื่นๆประเมินมูลค่าความเสียหายเบื้องต้นประมาณ 1 ล้านบาทเศษ ซึ่งสาเหตุการเกิดเพลิงไหม้อยู่ระหว่างรอผลสรุปของเจ้าหน้าที่พิสูจน์หลักฐานคาดว่าจะทราบผลเร็ว ๆ นี้ส่วนชั้นอื่นๆ ได้แก่ ชั้น 3 เป็นสํานักงาน และระบบสํารองข้อมูลหลักของโรงพยาบาลชั้น 2 เป็นศูนย์ฟอกไตด้วยเครื่องไตเทียม 22 ยูนิต และชั้นล่างเป็นห้องให้บริการอุบัติเหตุฉุกเฉินและห้องตรวจศัลยกรรมฉุกเฉินไม่ได้รับความเสียหาย
อย่างไรก็ดี ทางโรงพยาบาลพะเยา ได้ปรับแผนการจัดบริการเพื่อไม่ให้ผู้ป่วยได้รับผลกระทบ โดยย้ายจุดบริการผู้ป่วยอุบัติเหตุฉุกเฉินไปที่ชั้น 1 อาคารสูตินรีเวช ย้ายจุดตรวจศัลยกรรม คลินิกพิเศษเฉพาะทางไปยังอาคารที่ยังว่างอยู่ รวมทั้งประสานดูแลผู้ป่วยที่มารับการฟอกเลือดด้วยเครื่องไตเทียมวันละประมาณ 40 คนไปยังโรงพยาบาลในเครือข่าย ได้แก่ โรงพยาบาลเชียงคํา โรงพยาบาลค่ายขุนเจืองธรรมิกราช จังหวัดพะเยาและโรงพยาบาลพะเยาราม จัดระบบส่งต่อผู้ป่วยหนักไปยังโรงพยาบาลเชียงคํา และโรงพยาบาลเชียงรายประชานุเคราะห์ นอกจากนี้ โยธาธิการจังหวัดได้ตรวจสอบโครงสร้างอาคารแล้วพบว่าไม่มีผลกระทบ อยู่ระหว่างการฟื้นฟูสภาพพื้นที่ระบบสํารองข้อมูลหลักของโรงพยาบาลจะสามารถเปิดใช้งานในช่วงบ่ายวันนี้ และคาดว่าจะเปิดให้บริการตามปกติได้ภายใน 1-2 วันนี้
นายแพทย์โอภาส กล่าวต่อว่า สําหรับโรงพยาบาลสรรพสิทธิประสงค์ จ.อุบลราชธานีนั้น ไม่ได้เกิดเพลิงไหม้ตัวอาคารแต่อย่างใด แต่มีเพลิงไหม้สายไฟฟ้าแรงสูง บริเวณหม้อแปลงไฟฟ้า บริเวณใกล้อาคารตึก 7 ชั้น 3 ส่งผลต่อการส่งกระแสไฟฟ้าไปยังตึกผู้ป่วยนอกและห้องพิเศษ ทางโรงพยาบาลสรรพสิทธิประสงค์ จึงได้ย้ายจุดตรวจผู้ป่วยนอกที่รอการตรวจรักษา จากชั้น 2 ลงมาที่ชั้นล่าง ขนย้ายผู้ป่วยที่ใช้รถนอนและรถนั่ง ระหว่างรอการไฟฟ้ามาซ่อมแซมสายไฟฟ้าที่ขาด และกลับมาเปิดบริการได้ตามปกติตั้งแต่ช่วงบ่ายวานนี้แล้ว
***************************** 18 กรกฎาคม 2561
รัฐบาลไทย-ข่าวทำเนียบรัฐบาล- “ดีอีเอส” เชิญชวนประชาชนร่วมลงทะเบียน “ไทยชนะ” [กระทรวงดิจิทัลเพื่อเศรษฐกิจและสังคม]
วันอังคารที่ 19 พฤษภาคม 2563
“ดีอีเอส” เชิญชวนประชาชนร่วมลงทะเบียน “ไทยชนะ” [กระทรวงดิจิทัลเพื่อเศรษฐกิจและสังคม]
“ดีอีเอส” เชิญชวนประชาชนร่วมลงทะเบียน “ไทยชนะ”
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา2019และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์ โควิด-19 (ศบค.) ให้สัมภาษณ์ผ่านรายการ "NBTรวมใจ ต้านภัยโควิด" (สด)เพื่อเชิญชวนร้านค้า กิจการ สถานประกอบการ และประชาชนผู้ไปใช้บริการในการปฏิบัติตามมาตรการเพื่อป้องกันการแพร่ระบาดของเชื้อโควิด-19ร่วมลงทะเบียนผ่านwww.ไทยชนะ.comพร้อมอธิบายถึงขั้นตอน วิธีการใช้บริการ เช็คอิน เช็คเอาท์ของประชาชน ณห้องถ่ายทอดสดรายการ "NBTรวมใจ ต้านภัยโควิด" สถานวิทยุโทรทัศน์แห่งประเทศไทย ถนนวิภาวดี กรุงเทพฯ เมื่อวันที่18พฤษภาคม2563แพลตฟอร์ม “ไทยชนะ” จัดทําขึ้นเพื่อสะดวกทั้งร้านค้า ผู้ใช้บริการและเจ้าหน้าที่ หากพบว่ามีผู้ป่วยติดเชื้อมาใช้บริการทําให้สะดวกในการตรวจสอบค้นหาผู้ติดเชื้อ ซึ่งเป็นไปตามมาตรการกระทรวงสาธารณสุข อาทิ การตรวจคัดกรอง การรักษาระยะห่าง การรักษาความสะอาด จะมีคิวอาร์โค้ดให้ประชาชนได้สแกนก่อนเข้าใช้บริการ และรู้ว่าสถานที่แห่งนั้นมีคนหนาแน่นเกินกําหนดหรือไม่ และสามารถประเมินการให้บริการ เท่ากับว่ามีส่วนช่วยกันดูแลสังคม
**************
รัฐบาลไทย-ข่าวทำเนียบรัฐบาล-มหาดไทย บันทึกเทปรายการพิเศษถวายพระพรชัยมงคล สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561
วันพฤหัสบดีที่ 21 มิถุนายน 2561
มหาดไทย บันทึกเทปรายการพิเศษถวายพระพรชัยมงคล สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561
มหาดไทย บันทึกเทปรายการพิเศษถวายพระพรชัยมงคล สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561
วันนี้ (21 มิ.ย.2561) เวลา 10.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย
นายสุธี มากบุญ รัฐมนตรีช่วยว่าการกระทรวงมหาดไทย และ นายฉัตรชัย พรหมเลิศ ปลัดกระทรวงมหาดไทย
นําคณะผู้บริหารระดับสูง หัวหน้าส่วนราชการระดับกรม และหน่วยงานรัฐวิสาหกิจในสังกัดกระทรวงมหาดไทย
ร่วมบันทึกเทปรายการพิเศษถวายพระพรชัยมงคล สมเด็จพระเจ้าอยู่หัว เนื่องในโอกาสวันเฉลิมพระชนมพรรษา
28 กรกฎาคม 2561 เพื่อแสดงความจงรักภักดีและน้อมรําลึกในพระมหากรุณาธิคุณที่ทรงมีต่อพสกนิกรชาวไทย
ณ สถานีวิทยุโทรทัศน์แห่งประเทศไทย (NBT)ช่อง 11
กลุ่มงานเผยแพร่การประชาสัมพันธ์ กองสารนิเทศ สป.มท.
ครั้งที่126/2561 วันที่ 21 มิ.ย. 2561
รัฐบาลไทย-ข่าวทำเนียบรัฐบาล-ลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นำเขตเศรษฐกิจเอเปค ช่วงที่ 1
วันจันทร์ที่ 21 พฤศจิกายน 2559
ลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นําเขตเศรษฐกิจเอเปค ช่วงที่ 1
ลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นําเขตเศรษฐกิจเอเปค ช่วงที่ 1
วันนี้ (20 พ.ย. 59) เวลา 10.15 น. พลอากาศเอกประจิน จั่นตอง รองนายกรัฐมนตรี กล่าวสุนทรพจน์ในการประชุมผู้นําเขตเศรษฐกิจเอเปค ช่วงที่ 1 (First Leaders’ Retreat) ภายใต้หัวข้อความท้าทายต่อการค้าเสรีและการลงทุนในบริบทโลกปัจจุบัน ณ ศูนย์การประชุม Lima Convention Center กรุงลิมา สาธารณรัฐเปรู โดยสรุปสาระสําคัญดังนี้
รองนายกรัฐมนตรีรู้สึกเป็นเกียรติที่ได้เข้าร่วมการประชุมที่สําคัญยิ่งครั้งนี้ ซึ่งเป็นการประชุมที่ผู้นําจากเขตเศรษฐกิจที่มีพลวัตรอันโดดเด่น และมีอิทธิพลต่อเศรษฐกิจโลกได้มาร่วมหารือกัน และขอบคุณต่อน้ําใจและความปรารถนาดีต่อปวงชนชาวไทย อนึ่งการสวรรคตของพระบาทสมเด็จพระปรมินทรมหาภูมิพลอดุลยเดช ได้นํามาซึ่งความเศร้าสลดของปวงชนชาวไทยทั้งชาติ ความเห็นใจจากทุกท่านถือเป็นกําลังใจที่สําคัญยิ่งรองนายกรัฐมนตรีเห็นว่าการบูรณาการทางเศรษฐกิจนั้นคือหนทางที่นําพาเอเชีย-แปซิฟิกไปสู่ความมั่งคั่งและความมั่นคง ทั้งในแง่เศรษฐกิจและสังคม อย่างไรก็ตามระบอบการค้าของโลกย่อมต้องมีการปรับให้สอดรับกับบริบทที่เปลี่ยนแปลงไปอย่างรวดเร็วของโลก การรวมตัวกันทุกปีของ 21 เขตเศรษฐกิจเป็นเครื่องบ่งชี้ที่สําคัญถึงความเชื่อมั่นต่อระบอบการค้าพหุภาคี และความมุ่งมั่นที่จะรักษาระบอบดังกล่าว
รองนายกรัฐมนตรี ได้กล่าวถึงประเด็นสําคัญ 2 ประการ คือ
ประการแรก คือ การได้รับประโยชน์จากการค้าเสรีและการบูรณาการทางเศรษฐกิจไม่ทั่วถึง โอกาสและการเข้าถึงทรัพยากรจะต้องถูกกระจายอย่างทั่วถึงเพื่อสร้างความมั่งคั่งและการเติบโตอย่างครอบคลุม จะต้องปฏิรูปโครงสร้างทั้งทางด้านเศรษฐกิจและสังคม กฎระเบียบที่เกี่ยวข้องกับการดําเนินธุรกิจจะต้องมีการปรับปรุงเพื่อลดภาระของผู้ประกอบการ โดยเฉพาะผู้ประกอบการรายย่อยที่มีข้อจํากัดทางด้านเงินทุน ทรัพยากรบุคคล และเวลาในการดําเนินการ อีกทั้งการพาณิชย์อิเล็กทรอนิกส์จะเป็นเครื่องมือสําคัญสําหรับ SMEs และ ผู้ประกอบการรายใหม่ (Start-Ups)อย่างไรก็ตาม เอเปคจะต้องให้ความสําคัญต่อการเสริมสร้างความสามารถ เนื่องจากยังคงมีความแตกต่างด้านความรู้ ความเชี่ยวชาญและเทคโนโลยีระหว่างประเทศพัฒนาและประเทศกําลังพัฒนา
ประเด็นที่สองคือ การบูรณาการด้านเศรษฐกิจในภูมิภาค มีการจัดทําความตกลงเขตการค้าเสรี (FTA) ในภูมิภาคเอเชียแปซิฟิกกว่า 44 ฉบับ ซึ่งนับเป็นจํานวนกว่าครึ่งหนึ่งของ FTA ที่ได้จัดทํามาทั่วโลก ประเทศไทยสนับสนุนการจัดทํา ความตกลงเขตการค้าเสรีของภูมิภาคเอเชียแปซิฟิก (FTAAP) ซึ่งเป็นวาระหลักของเอเปคช่วงหลังปี 2020
อย่างไรก็ตามเราคํานึงว่าเราได้ใช้ประโยชน์จากความตกลงก่อนๆ ที่เคยจัดทําขึ้นมากน้อยเพียงใด และความตกลงเหล่านี้ตอบสนองความต้องการของสมาชิกอย่างแท้จริงหรือไม่ ทั้งนี้ไทยยืนยันบทบาทในการประสานความต้องการของเขตเศรษฐกิจที่มีความหลากหลายดังที่ไทยได้ดําเนินการมาอย่างต่อเนื่องในเวทีต่างๆ รองนายกรัฐมนตรีเห็นว่าจะต้องพิจารณาทิศทางของเอเปคเพื่อกําหนดวิสัยทัศน์หลังปี 2020 ที่สอดคล้องกับบริบทโลกที่เปลี่ยนไป รวมถึงเป้าหมายเพื่อการพัฒนาอย่างยั่งยืน ซึ่งเราจะต้องร่วมกันบรรลุในปี 2030 ไทยในฐานะหนึ่งในสมาชิกก่อตั้งเอเปค ขอยืนยันความมุ่งมั่นของไทยในการร่วมมือกับทุกเขตเศรษฐกิจเพื่อบรรลุความมั่งคั่งที่สมดุล ครอบคลุมและยั่งยืน
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ตรวจเยี่ยมการดำเนินงานหมู่บ้านย่านเก่าวังกรด จ.พิจิตร
วันจันทร์ที่ 11 มิถุนายน 2561
ก.อุตสาหกรรม ลงพื้นที่ตรวจเยี่ยมการดําเนินงานหมู่บ้านย่านเก่าวังกรด จ.พิจิตร
ก.อุตสาหกรรม ลงพื้นที่ตรวจเยี่ยมการดําเนินงานหมู่บ้านย่านเก่าวังกรด จ.พิจิตร
เมื่อวันที่ 10 มิถุนายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวง และคณะผู้บริหารกระทรวงอุตสาหกรรม เข้าร่วมประชุมหารือและลงพื้นที่ตรวจเยี่ยมรับฟังปัญหาการดําเนินงานของหมู่บ้านย่านเก่าวังกรด อ.เมือง จ.พิจิตร โดยมีนายไตรสิทธิ์ เหรียญดํารงพร นายกเทศมนตรีตําบลวังกรด ให้การต้อนรับและกล่าวสรุปภาพรวม
ย่านเก่าวังกรด เป็นชุมชนที่อุตสาหกรรมจังหวัดพิจิตรเสนอให้เป็นหมู่บ้านอุตสาหกรรมสร้างสรรค์ (CIV) ตามมาตรฐานการยกระดับเศรษฐกิจฐานชุมชน (Local Economy) ของกระทรวงอุตสาหกรรม โดยชุมชนดังกล่าวมีความโดดเด่นด้านสถาปัตยกรรมเรือนแถวไม้เก่าแก่ที่ยังคงความเป็นเอกลักษณ์เฉพาะตัว บวกกับผลิตภัณฑ์ภูมิปัญญาท้องถิ่น ได้แก่ ปลาเกลือแดดเดียวผลิตภัณฑ์สมุนไพรและผ้ามัดย้อม ซึ่งผ้ามัดย้อมนี้ได้รับการแนะแนวปรึกษาจากศูนย์ส่งเสริมอุตสาหกรรมภาคที่ 3 ด้วยวิธีถ่ายทอดความรู้ สาธิตและฝึกปฏิบัติ เรื่องการออกแบบและเขียนลวดลายผ้ามัดย่อมด้วยเทียน (Wax Textile Drawing) ภายใต้โครงการส่งเสริมการผลิตและการพัฒนาคุณภาพผลิตภัณฑ์สู่มาตรฐานสากล
ทั้งนี้ สํานักงานอุตสาหกรรมจังหวัดพิจิตร กําลังอยู่ระหว่างการประสานความช่วยเหลือจาก SCG เรื่องโดมพลังงานแสงอาทิตย์ เพื่อใช้สําหรับตากปลาเกลือแดดเดียวให้มีมาตรฐานและคุณภาพ พร้อมจัดตั้งทีมเยาวชนสําหรับทําการประชาสัมพันธ์ให้กับชุมชนฯ เรื่องการทําตลาดออนไลน์ การออกแบบโลโก้ และออกแบบกิจกรรมเส้นทางเชิงการท่องเที่ยว เพื่อต้อนรับนักท่องเที่ยวและเชื่อมโยงสินค้าผลิตภัณฑ์ สถาปัตยกรรมเก่าแก่ที่เป็นเอกลักษณ์ให้มีความโดดเด่นมากยิ่งขึ้น
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 6 กุมภาพันธ์ พ.ศ. 2562
วันพุธที่ 6 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 6 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 6 กุมภาพันธ์ พ.ศ. 2562
1.สถานการณ์ วันที่ 6 กุมภาพันธ์ 2562
1. กรุงเทพมหานคร : มีค่า PM 2.5 ไม่เกินมาตรฐาน มีสถานีที่มีค่าอยู่ในระดับสีเหลือง 1 จุด คือ เขตวังทองหลาง ซึ่งเริ่มมีผลกระทบต่อสุขภาพในกลุ่มเสี่ยง
2. ปริมณฑล : มีค่า PM2.5 ไม่เกินมาตรฐาน
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 07.00 น.
2. ข่าว ประจําวัน
วันนี้ 6 กุมภาพันธ์ 2562 กรมอนามัย ได้สร้างความรู้ความเข้าใจ เกี่ยวกับการปฏิบัติตัวในการป้องกันฝุ่นละอองกับนักเรียน คุณครู และผู้ปกครอง พร้อมสาธิตการสวมหน้ากากป้องกันฝุ่น ให้แก่ข้าราชการครูและบุคลากรทางการศึกษา ในรายการ พุธเช้า ข่าว สพฐ. ผ่านช่องสถานีโทรทัศน์ทางไกลผ่านดาวเทียม DLTV ช่อง 15, OBEC channel, VDO Conference ณ ห้องถ่ายทอดสด ห้องศตวรรษที่ 21 อาคาร สพฐ.1
3. สรุปผลการให้บริการสายด่วน 1422 ปรึกษาประชาชน วันที่ 5 กุมภาพันธ์ 2562
ประชาชนสอบถามเกี่ยวกับวิธีสวมหน้ากากอนามัยที่ถูกต้อง
คําตอบ สวมหน้ากากอนามัยให้ด้านสีเขียวอยู่ด้านนอก แล้วจับเส้นลวดด้านบนแนบให้เข้ากับโครงจมูกและใบหน้า ส่วนหน้ากาก N95 สวมให้ด้านที่มีเส้นลวดอยู่ด้านบน ดึงเชือกรัดเส้นบนคาดไว้เหนือใบหู เส้นล่างไว้ใต้ใบหู แล้วจับเส้นลวดแนบให้เข้ากับโครงจมูกและใบหน้าเช่นกันไม่ให้มีลมเข้าไปได้
4. ข้อแนะนําประจําวัน
1. ประชาชนในพื้นที่เสี่ยงควรหลีกเลี่ยงทํากิจกรรมนอกบ้าน หากจําเป็นให้สวมหน้ากากอนามัยป้องกันฝุ่น
2. กลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ ควรลดกิจกรรมกลางแจ้งที่ต้องใช้แรงมาก เช่น วิ่ง ปั่นจักรยาน หากมีอากาผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์
3. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือสายด่วนกรมควบคุมโรค 1422 ด้วยความปรารถนาดีจากกระทรวงสาธารณสุข
************************************ 6 กุมภาพันธ์ 2562
รัฐบาลไทย-ข่าวทำเนียบรัฐบาล-รมว.วธ.พบปะหารือกับนายยีรี่ สลาทุชก้า ประธานสภาคณะกรรมาธิการด้านวิทยาศาสตร์ การศึกษา วัฒนธรรม เยาวชน ​​​​​และกีฬา แห่งรัฐสภาสาธารณรัฐเช็ก
วันอังคารที่ 13 มิถุนายน 2560
รมว.วธ.พบปะหารือกับนายยีรี่ สลาทุชก้า ประธานสภาคณะกรรมาธิการด้านวิทยาศาสตร์ การศึกษา วัฒนธรรม เยาวชน ​​​​​และกีฬา แห่งรัฐสภาสาธารณรัฐเช็ก
รมว.วธ.พบปะหารือกับนายยีรี่ สลาทุชก้า ประธานสภาคณะกรรมาธิการด้านวิทยาศาสตร์ การศึกษา วัฒนธรรม เยาวชน ​​​​​และกีฬา แห่งรัฐสภาสาธารณรัฐเช็ก
วันที่ 9 มิถุนายน 2560 เวลา 10.00 น. (เวลาท้องถิ่น) ณ กรุงปราก สาธารณรัฐเช็ก นายวีระ โรจน์พจนรัตน์ รัฐมนตรีว่าการกระทรวงวัฒนธรรม พบปะหารือกับนายยีรี่ สลาทุชก้า ประธานสภาคณะกรรมาธิการด้านวิทยาศาสตร์ การศึกษา วัฒนธรรม เยาวชน ​​​​​และกีฬา แห่งรัฐสภาสาธารณรัฐเช็ก เรื่องแนวทางกระชับและส่งเสริมความร่วมมือด้านวัฒนธรรมระหว่างกัน โดยมี นายณรงค์ ศศิธร เอกอัครราชทูตไทยประจําสาธารณรัฐเช็ก นางพิมพ์กาญจน์ ชัยจิตร์สกุล รองปลัดกระทรวงวัฒนธรรมเข้าร่วมการหารือ
รัฐบาลไทย-ข่าวทำเนียบรัฐบาล-นายกฯ แสดงความเสียใจต่อผู้สูญเสียและครอบครัว 3 เหตุการณ์ สั่งกองทัพดูแลปูนบำเหน็จกำลังพลอย่างดีที่สุด กำชับผู้ปฏิบัติงานระมัดระมัดความปลอดภัย เชื่อคนไทยสดุดีเกียรติคุณตลอดไป
วันศุกร์ที่ 6 กรกฎาคม 2561
นายกฯ แสดงความเสียใจต่อผู้สูญเสียและครอบครัว 3 เหตุการณ์ สั่งกองทัพดูแลปูนบําเหน็จกําลังพลอย่างดีที่สุด กําชับผู้ปฏิบัติงานระมัดระมัดความปลอดภัย เชื่อคนไทยสดุดีเกียรติคุณตลอดไป
พลเอกประยุทธ์ จันทร์โอชา นายกรัฐมนตรี แสดงความเสียใจต่อผู้สูญเสียและครอบครัว 3 เหตุการณ์ สั่งกองทัพดูแลปูนบําเหน็จกําลังพลอย่างดีที่สุด พร้อมกําชับผู้ปฏิบัติงานระมัดระมัดความปลอดภัย เชื่อคนไทยสดุดีเกียรติคุณตลอดไป
วันนี้ (6 ก.ค.61) พลเอก ประยุทธ์ จันทร์โอชา นายกรัฐมนตรี แสดงความเสียใจอย่างสุดซึ้งกับกําลังพลและครอบครัวของหน่วยซีล 1 นาย ที่เสียชีวิตในระหว่างทําหน้าที่ลําเลียงขวดอากาศในถ้ําหลวง จ.เชียงราย รวมทั้งกําลังพลและครอบครัวของนายทหาร 3 นาย ที่เสียชีวิตจากอุบัติเหตุเครื่องบินตรวจการณ์ U-17 กองกําลังนเรศวร ตกกลางป่าในพื้นที่ จ.แม่ฮ่องสอน ขณะบินลาดตระเวนทางอากาศ โดยได้สั่งการให้กองทัพดูแลเยียวยาครอบครัวของผู้สูญเสียอย่างที่ดีสุด และจัดพิธีศพให้อย่างสมเกียรติ พร้อมกับปูนบําเหน็จตามระเบียบทางราชการ ส่วนผู้บาดเจ็บขอให้ดูแลเป็นอย่างดีด้วย”
“นายกฯ เน้นย้ําว่า ภารกิจทางทหารนั้นมีความเสี่ยงตลอดเวลา แต่เชื่อว่ากําลังพลทุกคนเต็มใจที่จะปฏิบัติหน้าที่ของตนเองเพื่อประชาชนและประเทศชาติ จึงอยากให้ครอบครัวของผู้สูญเสียจงภูมิใจในหน้าที่และความเสียสละของกําลังพลทุกคน โดยคนไทยทั้งประเทศจะยกย่องสดุดีในเกียรติคุณนี้ตลอดไป พร้อมทั้งได้กําชับให้ผู้ที่กําลังปฏิบัติหน้าที่อยู่ระมัดระวังและดูแลตนเองให้ปลอดภัยด้วย”
นอกจากนี้ นายกรัฐมนตรียังกล่าวถึงอุบัติเหตุเรือนักท่องเที่ยวล่มกลางทะเลภูเก็ตด้วยว่า ขอแสดงความเสียใจกับนักท่องเที่ยวที่เสียชีวิต พร้อมทั้งกําชับให้จังหวัดภูเก็ตประสานงานช่วยเหลือและอํานวยความสะดวกให้แก่นักท่องเที่ยวทั้งการรักษาพยาบาลผู้ที่บาดเจ็บและการจ่ายเงินประกันชดเชยอย่างเหมาะสม ตลอดจนติดตามค้นหาผู้สูญหายโดยเร็วที่สุด
--------------------------
สํานักโฆษก
รัฐบาลไทย-ข่าวทำเนียบรัฐบาล-ก.แรงงาน คุมเข้มมาตรการป้องกันโควิด -19 ในกลุ่มต่างด้าว ลดอัตราแพร่ระบาดเพิ่ม
วันจันทร์ที่ 27 เมษายน 2563
ก.แรงงาน คุมเข้มมาตรการป้องกันโควิด -19 ในกลุ่มต่างด้าว ลดอัตราแพร่ระบาดเพิ่ม
กระทรวงแรงงาน คุมเข้มมาตรการป้องกันการติดเชื้อไวรัสโควิด – 19 ในกลุ่มแรงงานต่างด้าว แจ้งมาตรการให้นายจ้างคัดกรอง เฝ้าระวัง สํารวจตรวจสอบลูกจ้างในสถานประกอบการและศูนย์ PIPO พร้อมร่วมมือสภากาชาดไทย กรมอนามัย สาธารณสุขในพื้นที่ ให้ความรู้สุขอนามัยวิธีกา
เมื่อวันที่ 27 เมษายน 2563 นายสุทธิ สุโกศล ปลัดกระทรวงแรงงาน เปิดเผยถึงสถานการณ์การแพร่ระบาดของเชื้อไวรัสโควิด -19 ที่ยังพบการแพร่ในระบาดในกลุ่มแรงงานต่างด้าวว่า ในส่วนของกระทรวงแรงงาน ได้มีมาตรการเข้มงวดเพื่อมิให้มีการแพร่ระบาดของเชื้อไวรัสโควิด – 19 ในกลุ่มแรงงานต่างด้าว ซึ่งได้แก่ 1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์จะกลับเข้าสู่ภาวะปกติ 2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563 3) ป้องกันการแพร่ระบาดของไวรัสโควิด – 19 ในกลุ่มแรงงานต่างด้าว โดยร่วมมือกับสภากาชาดไทย กรมอนามัย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ เพื่อให้แรงงานต่างด้าวที่ทํางานอยู่ในประเทศไทยป้องกันตนเองให้ปลอดภัยจากโควิด - 19 การดําเนินการ ประกอบด้วย จัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมทั้งการสร้างความเข้าใจเกี่ยวกับมาตรการเยียวยาลดผลกระทบ การมอบสิ่งของเพื่อบรรเทาทุกข์ เช่น หน้ากากอนามัย เจลล้างมือ ถุงยังชีพ เป็นต้น รวมทั้งกระบวนการการเข้ารับการตรวจรักษาพยาบาลกรณีมีประวัติการเดินทางไปยังประเทศกลุ่มเสี่ยง ตลอดจนขั้นตอนการคัดกรอง การกักตัวเอง 14 วัน ตามกระบวนการที่กระทรวงสาธารณสุขกําหนด เสริมสร้างสร้างการรับรู้การมีส่วนร่วมของทุกภาคส่วน 4) สํารวจตรวจสอบ (Check List) แรงงานต่างด้าวในสถานประกอบการให้สามารถทํางานได้โดยไม่ให้มีการติดเชื้อไวรัสโควิด -19 ตามมาตรการที่กรมควบคุมโรคกําหนด 5) แจ้งมาตรการให้นายจ้างในสถานประกอบการมีการคัดกรองลูกจ้างแรงงานต่างด้าวและเฝ้าระวังการแพร่ระบาดของไวรัสโควิด -19 6) ตรวจสอบคัดกรองและเฝ้าระวังแรงงานต่างด้าว ณ ศูนย์ควบคุมการแจ้งเข้า – ออกเรือประมง (PIPO) 7) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ โดยดําเนินการขอความร่วมมือสถานประกอบการทั่วประเทศ ประชาสัมพันธ์และให้ความรู้ลูกจ้าง ผู้ประกันตนในสถานประกอบการ เพื่อให้มีความรู้เกี่ยวกับโรคโควิด - 19 และการปฏิบัติตนตามคําแนะนําของกรมควบคุมโรค กระทรวงสาธารณสุข 8) การให้บริการทางการแพทย์แก่ผู้ประกันตนที่ป่วยเป็นโรคโควิด – 19 9) การปรับเพิ่มสิทธิประโยชน์กรณีว่างงาน และ 10) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน
นายสุทธิ กล่าวต่อว่า ทั้งนี้ หากแรงงานต่างด้าวมีข้อสงสัยเกี่ยวกับมาตรการต่าง ๆ ที่เกี่ยวข้อง กระทรวงแรงงาน โดยกรมการจัดหางานได้มีสายด่วน 1506 กด 2 โดยมีล่ามคอยให้บริการตอบคําถามเป็นภาษาเดียวกันกับแรงงานต่างด้าว ซึ่งช่องทางนี้จะทําให้สามารถเข้าถึงข้อมูลข่าวสารได้อย่างสะดวก รวดเร็ว ทั่วถึง และเป็นช่องทางในการสื่อสาร สร้างความเข้าใจ รวมทั้งให้ความช่วยเหลือและคุ้มครองแรงงานต่างด้าวให้ได้รับการดูแลด้านสวัสดิภาพของแรงงานรวมทั้งเป็นการเคารพในหลักสิทธิมนุษยชนอีกด้วย